《附西凉三主南凉三主北凉二主附段业》
明代·郭之奇

九州名域夷污七，五岳神山狄秽三。此言百代留孤愤，召陵城濮岂徒谈。

何事燉煌空守兔，亦缘西地久如蚕。十郡三河仍左衽，子歆一蹶委前担。

南北二凉皆丑类，乘时蹈隙逞饕贪。秃发犹知崇友让，奇才英器表凉南。

造时不竞归乞伏，虎台兄妹未全憨。沮渠阴狡真无二，杀兄残主遂耽耽。

身安牖下诚多倖，女妾男臣心自甘。天道应须还旧德，李花随地绕缨簪。

中原王气难久散，重关百二启秦函。除凶雪耻人终出，始为千年洗众惭。

作者简介：郭之奇（1607年－1662年），字仲常，号菽子，又号正夫、玉溪。广东揭阳县榕城东门（今广东揭阳市榕城区）人。为南明大臣，历任南明文渊阁大学士加太子太保（相当宰相）兼吏部尚书、兵部尚书，率军转战闽粤滇黔抗清，于顺治十八年（1661年）在广西桂林为清将韦永福所俘，翌年殉国。清乾隆四十一年（1776年）追谥忠节。